**Mesto Vrútky**

 Predkladacia správa

*Určené: na neplánované zasadnutie Mestského zastupiteľstva vo Vrútkach dňa 01.03.2019.*

**Názov materiálu: „**Petícia proti vytvoreniu komunitného centra s prestupným bývaním v objekte Byvaterm, s.r.o. na ulici sv. Cyrila a Metoda 3432/29 vo Vrútkach“

**Materiál obsahuje:** - predkladacia správa

* dôvodová správa

 ***Návrh na* uznesenie :**

**Mestské zastupiteľstvo vo Vrútkach**

1. **berie na vedomie**

**petíciu proti vytvoreniu komunitného centra s prestupným bývaním v objekte Byvaterm, s.r.o. na ulici sv. Cyrila a Metoda 3432/29, vo Vrútkach.**

**II ruší**

**uznesenie č. 7/2019, II.**

**Spracoval: Ing. Mgr. Jana Rišianová, vedúca odboru služieb**

**Predkladá: Ing. Mgr. Jana Rišianová, vedúca odboru služieb**

Vo Vrútkach, 28.02.2019

...................................................

 podpis predkladateľa

**Dôvodová správa**

Mestské zastupiteľstvo vo Vrútkach na svojom zasadnutí dňa 16.1.2019 uznesením č. 7/2019, II súhlasilo s prípravou dokumentácie k výzve Zlepšenie formy bývania pre obce s prítomnosťou marginalizovaných rómskych komunít s prvkami prestupného bývania a k výzve Technická vybavenosť v obciach s prítomnosťou marginalizovaných rómskych komunít – podpora prestavby existujúcich objektov pre účely zriadenia a fungovania komunitných centier. Mestský úrad následne začal realizovať aktivity vedúce k príprave na spracovanie a predloženie žiadosti o NFP na projekt komunitného centra v objekte Mestského podniku služieb Vrútky, s.r.o. v rámci aktuálne vyhlásenej výzvy z Operačného programu Ľudské zdroje č. OPLZ-PO6-SC613-2017-2 zameranej na výstavbu nových komunitných centier v obciach s prítomnosťou marginalizovaných rómskych komunít, modernizáciu a rekonštrukciu komunitných centier v obciach s prítomnosťou marginalizovaných rómskych komunít, alebo prestavbu objektov za účelom zriadenia a fungovania komunitných centier s posledným možným termínom na predloženie projektu 4. apríla 2019.

Po posúdení možného riešenia komunitného centra v budove Mestského podniku služieb Vrútky, s.r.o. vo vzťahu k Základným technickým a priestorovým parametrom komunitných centier pripadajú do úvahy dve možnosti riešenia komunitného centra:

1. Základné – časť poschodia, plocha cca 109 m2 – klubovňa, kancelária, sociálne zariadenie;
2. Rozšírené – celé poschodie, plocha cca 163 m2 – 2 klubovne, kancelária, stredisko osobnej hygieny, sklad, sociálne zariadenie a kuchynka.

Na základe smerných finančných ukazovateľov definovaných vo výzve je možné uchádzať sa v prípade rekonštrukcie objektu na komunitné centrum o 980 – 1030 EUR/m2 vrátane DPH, t.j. v prípade základného komunitného centra je nárok na cca 113 tis. EUR, v prípade rozšíreného komunitného centra je nárok cca na 167 tis. EUR. Nevyhnutnou súčasťou rekonštrukcie budovy je znižovanie energetickej náročnosti stavby, pričom oprávnené výdavky budú uznané v pomere k ploche budovy využívanej na účely komunitného centra v pomere k celkovej ploche budovy.

Na zasadnutí mestského zastupiteľstva dňa 12.2.2019 v čase vyčlenenom pre občanov vystúpili Ing. Richard Kováčik a Ing. Jozef Markovič s námietkami proti výstavbe komnitného centra. Obaja tiež ako členovia petičného výboru zostavili „Petíciu proti vytvoreniu komunitného centra s prestupným bývaním v objekte Byvaterm, s.r.o. na ulici sv. Cyrila a Metoda 3432/29 vo Vrútkach“. Petícia so 115 podpismi bola predložená do podateľne MsÚ dňa 26.2.2019.

V odôvodnení petície jej zostavovatelia uvádzajú: „*Na mestskom zastupiteľstve konanom dňa 12.02.2019 bola predložená informácia, že mesto Vrútky plánuje predložiť projekt na získanie eurofondov pre vytvorenie Komunitného centra s prestupným bývaním pre marginalizovanú komunitu (rozumej neprispôsobiví občania) v objekte Byvaterm, s.r.o., na ulici sv. Cyrila a Metoda 3432/29 vo Vrútkach. Táto iniciatíva a jej prípadná realizácia bude mať za následok zvýšený pohyb a sústreďovanie neprispôsobivých osôb, hluk, znečisťovanie, invektívy a výrazné zníženie kvality života občanov, ako aj ceny ich nehnuteľností v tejto lokalite. My, v prílohe tejto petície podpísaní občania preto nesúhlasíme s navrhovaným úmyslom mestského zastupiteľstva vo Vrútkach vytvoriť Komunitné centrum s prestupným bývaním v objekte Byvaterm, s.r.o. na ulici sv Cyrila a Metoda 3432/29, vo Vrútkach. Nie sme proti vytvoreniu Komunitného centra vo Vrútkach, avšak v inej lokalite.*“